Mario Alberto Kempes stadionas

Mario Alberto Kempes stadionas (isp. Estadio Mario Alberto Kempes, seniau vadintas Estadio Córdoba ir Estadio Olímpico Chateau Carreras) – stadionas Argentinos mieste Kordoboje, Šato Kareraso kvartale. Nors stadionas nėra namų aikštė jokiai Kordobos futbolo komandai, tačiau čia rengiamos daug žiūrovų sutraukiančios miesto komandų varžybos (tarptautinės varžybos, derbiai ir kt.). Pavadintas 1978 m. pasaulio čempiono Mario Kempes (1954–) garbei. Istorija Stadionas pastatytas 1976 m., ruošiantis 1978 m. pasaulio futbolo čempionatui Argentinoje. Atidarytas 1978 m. gegužės 16 d. tarp Argentinos rinktinės ir Kordobos rinktinės. Ruošiantis 2011 m. Copa América čempionatui stadionas išplėstas, 2010 m. jam suteiktas žymaus argentiniečių futbolininko Marijo Kempeso vardas. Šaltiniai